Document ID: /roh_data/filtered/fineweb-2-filterrobots_roh.jsonl.gz/27771

La polizia da New York è vegnida alarmada la gievgia saira suenter las 22:00 temp local da la smanatscha. Sinaquai saja vegnì evacuà la redacziun da CNN ed il center da Time Warner medemamain sajan las vias en il conturn vegnidas serradas.
Cun tschertgar il stabiliment na saja vegnida chattada nagina bumba. Perquai han ils schurnalists pudì turnar anc la saira en lur biros, rapporta l'emettur CNN sez.
Sur Twitter ha la polizia er scrit che las vias sajan puspè libras.
Il president american Donald Trump, famus per sia tenuta critica cunter las medias e cunzunt cunter CNN, aveva commentà curt suenter l'emprima annunzia dad ina investigaziun da la polizia en chaussa – er via Twitter.
Pir l'october passà era la redacziun da CNN vegnida evacuada suenter ch'ins aveva chattà materia explosiva. Quella giada era er vegnì tramess material explosiv ad ina seria da critichers dal president american Donald Trump – uschia a l'anteriur president democratic Barack Obama u a la candidata per il presidi Hillary Clinton.
RR novitads 06:00+